член 8 от посочения регламент, с който се изменя Регламент (ЕО) No 1334/2003. Посоченият член следва да бъде поправен.
 (4)
 В част А от приложение I към Регламент за изпълнение (ЕС) 2017/1145, в която се изброяват фуражните добавки, които трябва да бъдат изтеглени от пазара за всички видове и категории животни, в таблицата относно витамините е включена L формата на витамина менадионов натриев бисулфит. Това следва да се поправи, тъй като тази L форма не се посочва в разрешението.
 (5)
 Части А и Б от приложение I към Регламент за изпълнение (ЕС) 2017/1145 следва да бъдат поправени по отношение на някои оцветители, тъй като видовете и категориите животни, за които се изисква тези оцветители да бъдат изтеглени от пазара, и функциите на тези оцветители не са посочени правилно. Изискването за изтегляне от пазара на добавката за някои от тях се прилага само за някои видове, а употреба като оцветител е ограничена до някои функции.
 (6)
 Поради това Регламент за изпълнение (ЕС) 2017/1145 следва да бъде съответно поправен.
 (7)
 Погрешните разпоредби доведоха до объркване сред операторите във фуражния сектор, що се отнася до действителния нормативно определен статус на съответните добавки. Тази ситуация породи правна несигурност по отношение на приложимата нормативна уредба. Така тези грешки доведоха до някои пазарни смущения, свързани с поставеното под въпрос разрешение за пускане на пазара и употреба на определени добавки. Поради това поправките в Регламент за изпълнение (ЕС) 2017/1145 следва да се прилагат с обратно действие към деня на влизане в сила на въпросния регламент за изпълнение, с цел да се възстанови правната сигурност по отношение на нормативно определения статус на добавките, по отношение на които са били допуснати грешки, за да се избегнат евентуални вредни последици за засегнатите оператори и следователно да се постигне стабилност на пазара.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЩИЯ РЕГЛАМЕНТ:
 Член 1
 Регламент за изпълнение (ЕС) 2017/1145 се поправя, както следва:
 1)
 Съображение 3 се поправя, както следва:
 а)
 препратката към Регламент (ЕО) No 1463/2004 се заличава заедно със съответната бележка под линия;
 б)
 препратката към Регламент (ЕО) No 833/2005 се заличава заедно със съответната бележка под линия от списъка на регламентите, които следва да бъдат изменени. Съответната бележка под линия се вмъква след думите „(ЕО) No 833/2005“ в списъка на регламентите, които следва да бъдат отменени;
 в)
 препратката към Регламент (ЕО) No 1459/2005 се вмъква между думите „(ЕО) No 833/2005“ и „(ЕО) No 492/2006“ в списъка на регламентите, които следва да бъдат отменени, заедно с бележка под линия, посочваща пълното му заглавие и позоваване на публикацията;
 г)
 препратката към Регламент (ЕО) No 1443/2006 се заличава заедно със съответната бележка под линия от списъка на регламентите, които следва да бъдат отменени, и се вмъква със съответната бележка под линия между думите „(ЕО) No 1284/2006“ и „и Регламент (ЕС) No 1270/2009“ в списъка на регламентите, които следва да бъдат изменени.
 2)
 Член 3 се заменя със следното:
 „Член 3
 Отмяна
 Отменят се регламенти (ЕО) No 937/2001, (ЕО)